text: SønderjyskE tabte topkamp i Frederikshavn 
  11 februar 2015 kl. 05.51
  Trods føring efter de første to perioder måtte SønderjyskE tage hjem fra det nordjyske uden point.
  I to perioder spillede SønderjyskE en rigtig god kamp og længe førte SønderjyskE 1-0, men hjemmeholdet fik vendt kampen på hovedet i tredje periode. Alt for mange oplagte målchancer blev misbrugt undervejs, og det blev kostbart.
  Patrick Asselin scorede det enlige sønderjyske mål i første periode.
  I anden periode var marginalerne imod SønderjyskE. To stolpeskud og en lille håndfuld store afbrændere foran kassen blev krydret med et annulleret mål.
  I stedet kunne værterne udligne i starten af tredje periode. Det gav de hvidblusede momentum og en samlet sejr på 3 -1.
  Bedre gik det for Esbjerg Energy i deres hjemmekamp mod bundholdet Unibet Stars Gentofte. Her blev det til en sejr på 6-2 til esbjergenserne.
  